Sempre sempre (albumi)

Sempre sempre on italialaisduo Al Bano & Romina Powerin studioalbumi vuodelta 1986. Se julkaistiin CD:nä, vinyylilevynä ja C-kasettina. Albano Carrisi ja Romina Power levyttivät levyn myös espanjaksi. Albumin uusintapainokseen otettiin avausraidaksi "Nostalgia canaglia", joka oli menestynyt San Remon musiikkifestivaaleilla 1987. Albumin tuotti Anthony Monn.

Kappaleet 
Sempre sempre (4:00)<br/ >Lemesle, Carre, Gouty, Pallavicini
Saranda-Okinawa (4:05)<br/ >Carrisi, Pallavicini
Mambo di Rambo (3:06)<br/ >Carrisi, Pallavicini
Settembre (3:25)<br/ >Molco
Andrea (5:43)<br/ >De Andrea, Bubola
Love (3:42)<br/ >Carucci, Power
C'est facile (3:50)<br/ >Sacchi, Power
Verso il duemila (4:19)<br/ >Sacchi, Molco
Caro amore (4:07)Molco
Lord Byron (3:05)<br/ >Sacchi, Power

Tematiikka
Kevyelle musiikille tavanomaista romanttista rakkautta edustaa nimikappale "Sempre sempre" ja "Caro amore". "C'est facile" kertoo ranskankielisin sanonnoin höystettynä siitä, kuinka helppoa on rakastua Pariisissa. Englanniksi ja italiaksi laulettu "Love" kertoo rakkaudesta globaalina ilmiönä. Kappaleessa  "Saranda-Okinawa" Power ja Carrisi laulavat isistään toisessa maailmansodassa, sanoituksen mukaan Carrisin isä soti Albanian Sarandassa ja Powerin isä Japanin Okinawalla. "Settembre" on omistettu Carrisin ja Powerin kolmannelle lapselle, Cristel Carrisille, joka syntyi joulupäivänä 1985. "Lord Byron" on Powerin laulama kokonaan englanninkielinen kappale, joka kertoo Lord Byronin elämäntarinan tiivistettynä kolmeen minuuttiin.

Tekijät 
Rummut: Shane Dempsey
Kosketinsoittimet: Geoff Bastow, Anthony Monn, Walter J. W. Schmid, Martin Grassi
Basso: Günther Gebauer
Kitarat: Peter Weihe
Taustakuoro: Claudia Schwarz, Renate Mauerer, Edith Prock, Wolly Emperhoff, Mario Argandona
Äänitys ja miksaus: Anthony Monn, Transparent Studio, München
Miesääni kappaleessa "Lord Byron" kuuluu näyttelijä Tyrone Powerille, joka siteeraa Lord Byronin runoa "Childe Harold's Pilgramage"
Vauvan jokeltelu kappaleessa "Settembre" kuuluu Cristelille, joka oli tuolloin kahdeksankuukautinen

Lähteet 
Sempre sempre -CD-albumin kansivihko

Vuoden 1986 albumit
Italialaiset albumit
Iskelmäalbumit